ശബരിമല പാക്കേജ്: കൊട്ടാരക്കരയില് നാലു റോഡുകള് നവീകരിക്കും കൊട്ടാരക്കര :ശബരിമല ഉത്സവ പാക്കേജില് ഉള്പ്പെടുത്തി കൊട്ടാരക്കര മണ്ഡലത്തിലെ നാലു റോഡുകള് നവീകരിക്കും. കലയപുരംപെരുങ്കുളം റോഡ് നിര്മാണത്തിന് മൂന്നുകോടിയും നെല്ലിക്കുന്നം പ്ലാപ്പള്ളി റോഡ് നിര്മ്മിക്കാന് 80 ലക്ഷവും വാളകം മുള്ളിയില്പനവേലി റോഡിന് 2.5 കോടിയും അമ്ബലക്കരപട്ടേരിമുക്ക്പൈങ്ങയില് റോഡ് നിര്മാണത്തിന് രണ്ടുകോടിയുമാണ് അനുവദിച്ചിരിക്കുന്നത്. ഇതിനായി 8.3 കോടി രൂപയുടെ പദ്ധതിക്ക് ഭരണാനുമതി ലഭിച്ചു. ഓടനിര്മാണം, ദിശാസൂചക ബോര്ഡുകളുടെ സ്ഥാപനം, മുന്നറിയിപ്പ് ബോര്ഡുകള്, പെയിന്റിങ് എന്നിവയും റോഡ് നിര്മാണത്തോടൊപ്പം നടത്തും. റോഡുകളുടെ നിര്മാണത്തിനായുള്ള ടെന്ഡര് നടപടികള് ആരംഭിക്കാന് കൊട്ടാരക്കര എം.എല്.എ. കൂടിയായ മന്ത്രി കെ.എന്.ബാലഗോപാല് ഉദ്യോഗസ്ഥര്ക്ക് നിര്ദേശം നല്കി.The post ശബരിമല പാക്കേജ്: കൊട്ടാരക്കരയില് നാലു റോഡുകള് നവീകരിക്കും first appeared on MalayalamExpressOnline.